**5. Овлашћења и обавезе у поступку спровођења избора за чланове националних савета националних мањина путем електорских скупштина**

У поступку спровођења избора за чланове националних савета националних мањина путем електорских скупштина, Републичка изборна комисија, на основу Закона о националним саветима националних мањина, има следећа овлашћења, односно обавезе:

1. уређује поступак спровођења електорске скупштине за избор чланова националног савета националне мањине,

2. организује техничке припреме за спровођење електорских скупштина,

3. именује чланове трочланих одбора који спроводе изборе на електорској скупштини,

4. утврђује накнаду за рад чланова одбора који спроводе изборе на електорској скупштини,

5. одлучује о жалбама електора против решења одбора који спроводе изборе на електорској скупштини,

6. након спроведених избора, односно након конституисања националних савета, попуњава упражњена места чланова националних савета.